smcproject/ml-wiki-sentences huggingface dataset:
നീളം കൂടിയ മോന്തയുള്ള ഇവയുടെ നാസാരന്ധ്രങ്ങൾ വായുടെ അടുത്തായാണ് സ്ഥിതിചെയ്യുന്നത്.
വായിൽ 36-40 വരെ കനം (വണ്ണം) കുറഞ്ഞ പല്ലുകളുണ്ടായിരിക്കും.
ഭുജപത്രത്തിന്റെ മുകൾ ഭാഗം നീളം കൂടിയതാണ്.
ഭുജപത്രത്തിനും പ്രാച്യപത്രത്തിനും മധ്യേയുള്ള ഭാഗത്തിന് എതിരെയായിട്ട് ഒന്നാമത്തെ പൃഷ്ടപത്രം സ്ഥിതി ചെയ്യുന്നു; പായു പത്രത്തിനുനേരെ മുകളിലായി ദ്വിതീയ പൃഷ്ഠ പത്രവും.
പ്രഥമ പൃഷ്ഠപത്രത്തിനും ദ്വീതീയ പൃഷ്ഠപത്രത്തിനും തുല്യവലിപ്പമാണ്.
ജരായുജ പ്രത്യുത്പാദന (viviparous)മാണ് തെക്കൻ സ്രാവുകളുടെ പ്രജനനരീതി.
ഇവയ്ക്ക് 20 വർഷം വരെ ആയുസ്സുള്ളതായി കണക്കാക്കപ്പെട്ടിട്ടുണ്ട്.
അവലംബം പുറത്തേക്കുള്ള കണ്ണികൾ http://www.fishbase.org/summary/Deania-profundorum.html http://species-identification.org/species.php?species_group=sharks id=179 Archived 2011-10-14 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തെക്കൻ സ്രാവ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തെക്കൻകാറ്റ് (നോവൽ) ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
തെക്കൻകാറ്റ് എന്ന നോവൽ മലയാളത്തിലെ ജനപ്രിയ എഴുത്തുകാരിൽ ശ്രദ്ധേയനായിരുന്ന മുട്ടുത്തുവർക്കി എഴുതിയ ഒരു നോവലാണ്.
പ്രേമത്തിന്റെ അനശ്വരതയാണ് ഈ മുട്ടത്തുവർക്കി നോവലിന്റെ പ്രമേയം.
ബാബു എന്ന ചെറുപ്പക്കാരനും ശോശാമ്മ എന്ന  ഗ്രാമീണയുവതിയുമാണ് ഈ നോവലിലെ നായകനും നായികയും.
ബാബു ഒരു ഡ്രോയിംഗ് അദ്ധ്യാപകന്റെ പുത്രനാണ്.
ഗ്രാമീണ പെൺകുട്ടിയായ അന്നക്കുട്ടിയോട് വിദ്വേഷമുണ്ടായിരുന്ന അവളുടെ സ്നേഹിതരായ മറ്റു പെണ്കുട്ടികൾ അവളുടെ പേരിൽ ഒരു കത്തെഴുതി ബാബുവിന് അയയ്ക്കുന്നു.
അന്നക്കുട്ടിക്ക് തന്നെ ഇഷ്ടമാണെന്ന് ബാബു വിചാരിക്കുന്നു.
ഇത് അയാളുടെ വീട്ടിലും നാട്ടിലും വലിയ പ്രശ്നങ്ങളുണ്ടാക്കുകയും അയാളുടെ വിദ്യാഭ്യാസംതന്നെ നിലയ്ക്കുകയും ചെയ്തു.
ശേഷം അയാൾ തനിക്കു പരിചയമുള്ള തൊഴിലായ ചിത്രരചനയിലേയ്ക്കു തിരിഞ്ഞു.
ആ ഗ്രാമത്തിലെ ഒരു ധനികനായ വ്യക്തിയാണ് ചാക്കോ വക്കീൽ.
അയാളുടെ സുന്ദരിയായ മകൾ ശോശാമ്മ ഒരു പാട്ടുകാരിയുംകൂടിയാണ്.
ഒരു നല്ല കലാകാരനായ ബാബുവിന്റെ ചിത്രരചനയിലുളള പ്രാഗല്ഭ്യത്തിൽ ശോശാമ്മയ്ക്കു നല്ല മതിപ്പാണ്.
ഒരിക്കൽ വെള്ളത്തിലകപ്പെട്ടു മുങ്ങിത്താഴാൻതുടങ്ങിയ ശോശാമ്മയെ ബാബു വെള്ളത്തിൽ ചാടി രക്ഷപെടുത്തുന്നു.
ക്രമേണ ശോശാമ്മയുടെ ബാബുവിനോടുള്ള ആരാധന പ്രണയത്തിലേയ്ക്കു വഴിമാറി.
എന്നാൽ അയാളുടെ മനസ്സിൽ അന്നക്കുട്ടിയെന്ന മറ്റൊരു പെൺകുട്ടിയായിരുന്നു ഉണ്ടായിരുന്നത്.
എന്നാൽ അന്നക്കുട്ടിയുടെ വിവാഹം ഒരു ധനികനുമായി ഉറപ്പിക്കുകയും വിവാഹത്തിനുശേഷം അവൾ അയാളോടൊപ്പം അകലേയ്ക്കു പോകുകയും ചെയ്തു.
ഏറെക്കാലം ദുഃഖിതനായി കഴിഞ്ഞ ബാബു ക്രമേണ ശോശാമ്മയിൽ അനുരക്തനായി.
ചാക്കോ വക്കീൽ ഈ ബന്ധത്തെ പല്ലും നഖവുമുപയോഗിച്ച് എതിർക്കുന്നു.
എന്നാൽ പിതാവിന്റെ എതിർപ്പു വകവയ്ക്കാതെ ശോശാമ്മ അയാളെ പ്രണയിക്കുകയും അവർ ഗ്രാമത്തിൽ നിന്നു ഒളിച്ചോടി ദൂരെയുള്ള ഒരു ഗ്രാമത്തിൽ ഒന്നിച്ചു താമസിക്കുകയും അവിടുത്തെ പള്ളിയിൽ വച്ചു വിവാഹിതരാകുകയും ചെയ്തു.
നാളുകൾ പിന്നിടവേ ശോശാമ്മയ്ക്കു ഒരു കുട്ടിയുണ്ടാവുകയും ചെയ്തു.
കൂലിവേലയെടുത്തു കഴിഞ്ഞിരുന്ന അവർക്ക് ഒളിജീവിതം അധികകാലം തുടരാൻ സാധിച്ചില്ല.
ശോശാമ്മായുടെ പിതാവ് അന്വേഷിച്ചുപിടിച്ച് അവിടെയെത്തുകയും അവളെ അവിടെനിന്നു പിടിച്ചുകൊണ്ടു പോകുകയും ചെയ്തു.
പരസ്പരം വേർപിരിയപ്പെട്ട ദമ്പതികൾ കടുത്ത ദുഃഖത്തിലായി.
ഏറെക്കാലങ്ങൾക്കു ശേഷം ചാക്കോ വക്കീൽ മരണമടയുകയും ബാബുവിനെയും കുഞ്ഞിനെയും കണ്ടെത്താൻ അന്നക്കുട്ടി, ശോശാമ്മയെ സഹായിക്കുകയും ചെയ്യുന്നതോടെ നോവൽ അവസാനിക്കുന്നു.
ദിവ്യപ്രേമത്തിന്റെ ഉദാത്ത ഭാവങ്ങളും വിരഹവേദനയും കൂടിച്ചേരലുമെല്ലാം ഈ ജീവിതഗന്ധിയായ നോവലിൽ മുട്ടത്തുവർക്കി മനോഹരമായി തുന്നിച്ചേർത്തിരിക്കുന്നു.
ഗ്രാമജീവിതത്തിന്റെ നൈർമ്മല്ല്യവും സാധാരണക്കാരന്റെ ഭാഷയും  ഈ നോവലിന് കരുത്തുപകരുന്ന ഘടകങ്ങളാണ്.
ഈ നോവൽ 1973 ൽ ശശികുമാർ സംവിധാനം ചെയ്ത് ചലച്ചിത്രമാക്കിയിട്ടുണ്ട്.
തിരക്കഥ, സംഭാഷണം രചിച്ചത് തോപ്പിൽ ഭാസിയായിരുന്നു.
തെങ്കാശി ഇംഗ്ലീഷ് വിലാസം https://ml.wikipedia.org/wiki/Thenkasi
തമിഴ്നാട്ടിൽ തിരുനെൽവേലി ജില്ലയിൽ നിന്നും 34ാമത്തെ ജില്ലയായി 2019ൽ രൂപമെടുത്ത ഒരു ജില്ലയാണ് തെങ്കാശി .
ഇത് കേരളത്തിലെ കൊല്ലം ജില്ലയുമായി അതിർത്തി പങ്കിടുന്ന ജില്ലയാണ്.
ഒരു കുടിൽ വ്യവസായ-വാണിജ്യ കേന്ദ്രമായ തെങ്കാശിയിലെ ജനങ്ങളിൽ ഏറിയപേരും കാർഷികവൃത്തിയും കുടിൽ വ്യവസായവും തങ്ങളുടെ മുഖ്യ ഉപജീവനമാർഗങ്ങളായി സ്വീകരിച്ചിരിക്കുന്നു.
നെല്ല് ആണ് പ്രധാന വിള.
നീണ്ടു കിടക്കുന്ന മാന്തോപ്പുകൾ പ്രധാന ആകർഷണങ്ങളാണ്.
മാമ്പഴം മറ്റ് ജില്ലകളിലേക്കും സംസ്ഥാനങ്ങളിലേക്കും കയറ്റി അയക്കാറുണ്ട്.
കുറ്റാലം കുന്നുകളിൽ നിന്നുദ്ഭവിക്കുന്ന ചിറ്റാർ ഈ പ്രദേശത്തെ ജലസേചിതമാക്കുന്നതിൽ പ്രധാന പങ്കു വഹിക്കുന്നു.
താലൂക്കതിർത്തിയിലുള്ള കുളിരാറ്റി കുന്നുകളിൽ നിന്നുമുദ്ഭവിക്കുന്ന ജംബുദയാണ് മറ്റൊരു പ്രധാന നദി.
ബീഡി തെറുപ്പ്, പായ നെയ്ത്ത്, പനയോല ഉത്പന്നങ്ങളുടെ നിർമ്മാണം എന്നിവയ്ക്കാണ് കുടിൽ വ്യവസായങ്ങളിൽ പ്രാമുഖ്യമുള്ളത്.
തെങ്കാശിയിലെ കാശി വിശ്വനാഥസ്വാമിക്ഷേത്രം പ്രസിദ്ധമാണ്.
കൊല്ലം-വിരുദുനഗർ റെയിൽപാതയിലെ ഒരു പ്രധാന റെയിൽവേസ്റ്റേഷനായ തെങ്കാശിയിൽ നിന്ന് ഉദ്ദേശം 5 കി.
അകലെയായി കുറ്റാലം വെള്ളച്ചാട്ടം സ്ഥിതി ചെയ്യുന്നു.
ലോക ഭൂപടത്തിൽ മരം ഇറക്കുമതിയുടെ ഒരു പ്രധാന കേന്ദ്രമാകുന്നു തെങ്കാശി.
മരമുള്ള എല്ലാ ലോകരാഷ്ട്രങ്ങളിൽ നിന്നും ഇവിടെ മരം എത്തുന്നു.
മലേഷ്യ , മ്യാന്മർ , ബ്രസീൽ , ആഫ്രിക്കൻ രാജ്യങ്ങൾ, ന്യൂസിലാന്റ് , പാപ്പുവാ ന്യു ഗിനിയ മുതലായവ അവയിൽ ചിലവ മാത്രം.
കപ്പൽ വഴി തൂത്തുക്കുടിയിലെത്തുന്ന പടു കൂറ്റൻ മരത്തടികൾ വലിയ ലോറികളിൽ കയറ്റി ഇവിടെയെത്തിക്കുന്നു.
മരം ആവശ്യക്കാർക്ക് അങ്ങനെയോ, അറുത്തോ കൊടുക്കുന്നു.
ഇതിൽ വലിയ പങ്കും കേരളത്തിലാണെത്തുന്നത്.
ഇറക്കുമതിക്ക് ലെറ്റർ ഓഫ് ക്രെഡിറ്റ് ആവശ്യമായതിനാൽ തെങ്കാശിയിലെ ബാങ്കുകളിൽ ഈയിനത്തിലുള്ള ബിസിനസ്സ് ധാരാളമായി നടക്കുന്നു.
തെങ്കാശിയിൽ നിന്ന് ചെങ്കോട്ടയ്ക്ക് പോകുമ്പോൾ പിരാനൂർ ബോർഡർ  എന്ന സ്ഥലമുണ്ട്.
പണ്ട് ചെങ്കോട്ടയും  ഈ പിരാനൂർ ബോർഡർ വരെയുള്ള സ്ഥലങ്ങളും കേരളത്തിന്റെ ഭാഗമായിരുന്നു.
പൊതിഗൈ മലനിരകളാൽ ചുറ്റപ്പെട്ട തെങ്കാശി കാഴ്ച്ക്ക് ഇമ്പം  നൽകുന്ന സ്ഥലം തന്നെ.
നിബിഡ വനങ്ങളിൽ മാൻ, മയിൽ, പുലി മുതലായ ജീവികൾ ധാരാളമായി കാണപ്പെടുന്നു.
മയിൽ നടനം - തെങ്കാശിയിൽ Tenkasi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം http://pustun.tk/Travancore#Travancore_after_1947%5Bപ്രവർത്തിക്കാത്ത+കണ്ണി%5D
തെക്കൻ മുളവാലൻ ഇംഗ്ലീഷ് വിലാസം https://ml.wikipedia.org/wiki/Esme_mudiensis
പാലക്കാടിന് തെക്കോട്ട് മാത്രം കാണുവാൻ സാധിക്കുന്ന പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് തെക്കൻ മുളവാലൻ ( ശാസ്ത്രീയനാമം : Esme mudiensis ) .
ഉയരം കൂടിയ പ്രദേശത്തെ കാടുകലിൽ മാത്രമാണിവയെ കണ്ടുവരുന്നത്.
പിൻകഴുത്തിലെ ത്രികോണപൊട്ടുകളും ചുണ്ടിന്റെ നീല നിറവും വലിയ ശരീരവും ഈ തുമ്പിയെ മറ്റു മുളവാലൻ തുമ്പികളിൽ നിന്നും തിരിച്ചറിയുവാൻ സഹായിക്കുന്നു.
കറുത്ത നിറമുള്ള ഉദരത്തിന്റെ മൂന്ന് മുതൽ‍ ആറ് വരെയുള്ള ഖണ്ഡങ്ങളിൽ ചെറിയ ഇളം നീല വളയങ്ങൾ ദൃശ്യമാണ്.
ഉദരത്തിന്റെ അവസാന മൂന്ന് ഖണ്ഡങ്ങളിൽ ഇളം നീല നിറമാണ്.
പെൺതുമ്പിയ്ക്ക് ആൺതുമ്പിയുമായി സാമ്യം തോന്നുമെങ്കിലും പെൺതുമ്പികളുടെ ഉദരത്തിന്റെ അവസാന ഖണ്ഡങ്ങളിൽ ഇളം നീല പൊട്ടുകൾ മാത്രമാണുള്ളത്.
മലനിരകളിലെ ഒഴുക്കുള്ള ചെറിയ അരുവികളിലാണ് ഈ തുമ്പികൾ മുട്ടയിടാറുള്ളത്.
നനവാർന്ന പ്രദേശങ്ങളിലെ ചെടികളുടെ ഇലകളുടെ തുഞ്ചത്ത് തൂങ്ങിക്കിടന്നാണ് ഈ തുമ്പികൾ വിശ്രമിക്കാറുള്ളത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ തെക്കൻ മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
തെക്കൻ മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
തെക്കൻ സുമാത്ര ഇംഗ്ലീഷ് വിലാസം https://ml.wikipedia.org/wiki/South_Sumatra
തെക്കൻ സുമാത്ര (ഇന്തോനേഷ്യൻ: സുമാത്തെറ സെലാറ്റാൻ) ഇന്തോനേഷ്യയിലെ ഒരു പ്രവിശ്യയാണ്.
സുമാത്ര ദ്വീപിന്റെ തെക്കു കിഴക്കൻ ഭാഗത്തായി സ്ഥിതി ചെയ്യുന്ന ഈ പ്രവിശ്യ 91,592.43 ചതുരശ്ര കിലോമീറ്റർ (35,364 ചതുരശ്ര മൈൽ) പ്രദേശത്തായി പരന്നുകിടക്കുന്നു.
2010 ലെ സെൻസസിൽ ഈ പ്രവിശ്യയിലെ ജനസംഖ്യ 7,450,394 ആയിരുന്നു.
2015 ലെ ഏറ്റവും പുതിയ ഔദ്യോഗിക കണക്കുകൾ ജനസംഖ്യ 10,675,862 ആയിരുന്നുവെന്നു കാണിക്കുന്നു.
പ്രവിശ്യയുടെ തലസ്ഥാനം പാലെമ്പാങ് ആണ്.
പാലിയോലിത്തിക് കാലഘട്ടത്തിൽത്തന്നെ തെക്കൻ സുമാത്രയിൽ മനുഷ്യവാസമുണ്ടായിരുന്നുവെന്നു സ്ഥിരീകരിക്കപ്പെട്ടിട്ടുണ്ട്.
ലഹാത് റീജൻസി യിലെ ബുങ്കമാസ് ഗ്രാമത്തിൽ സലിങ് , കികിം നദി കളുടെ തടത്തിൽനിന്ന് കണ്ടെടുത്ത പാലിയോലിത്തിക് ഉപകരണങ്ങൾ ഈ വസ്തുത തെളിയിക്കുന്നു.
സലിലി നദീതടത്തിലെ പാലിയോലിറ്റിക് ഉപകരണങ്ങൾ, ബംഗ്ലാസ് ഗ്രാമത്തിലെ ലഹത് റീജൻസിയിലെ കിക്കിം നദികളിലെ ചില കണ്ടെത്തലുകൾ തെളിയിക്കപ്പെട്ടതാണ്.
ഒഗാൻ കോമറിങ് ഉലു റീഗൻസിയിലെ പാഡാങ് ബിന്ദു വില്ലേജിലെ ഹരിമൗ ഗുഹയിൽ നിന്ന് ഓസ്ട്രോനേഷ്യൻ, ഓസ്ട്രോമെലാനിസോയിഡ് വർഗ്ഗത്തിന്റേതെന്ന് അനുമാനിക്കപ്പെടുന്ന 3,000 മുതൽ 14,000 വരെ വർഷം പഴക്കമുള്ള എഴുപത്തിയെട്ട് അസ്ഥികൂടങ്ങൾ ഉത്ഖനനം ചെയ്തെടുത്തിരുന്നു.
2,500 വർഷം പഴക്കമുള്ളതെന്നു കരുതപ്പെടുന്ന ഏഴ് കല്ലറകളുടെ അവശിഷ്ടങ്ങൾ ലഹാത് റീഗൻസിയിലെ കൊട്ടാരായ ലംബാക്കിലെ കാപ്പിത്തോട്ടത്തിനടുത്തുനിന്നു കണ്ടെത്തിയിരുന്നു.
300-ൽ, ഡ്യൂറ്റെറോ-മലയൻ ജനങ്ങൾ ഈ പ്രദേശത്ത് എത്തിച്ചേരുകയും, തദ്ദേശവാസികളെ ഉൾനാടൻ പ്രദേശങ്ങളിലേയ്ക്കു നീങ്ങുന്നതിനു പ്രേരിപ്പിക്കുകയും ചെയ്തു.
ശ്രീവിജയ കാലഘട്ടം
ഇന്ന് പാലെമ്പാങ് എന്നറിയപ്പെടുന്ന പ്രദേശത്ത് ഏകദേശം 7 ആം നൂറ്റാണ്ടിൽ ശ്രീവിജയയുടെ ബുദ്ധമത സാമ്രാജ്യം നിലനിന്നിരുന്നു.
ഇപ്പോൾ ഇന്തോനേഷ്യ , മലേഷ്യ , തെക്കൻ തായ്ലാന്റ് എന്നിവിടങ്ങളിലുൾപ്പെട്ടിരിക്കുന്ന വലിയൊരു പ്രദേശത്തെ നിയന്ത്രിച്ചിരുന്നു.
ഫലത്തിൽ മലാക്കാ കടലിടു ക്ക് ഇവരുടെ നിയന്ത്രണത്തിലായിരിക്കുകയും ആ മേഖലയിലെ വ്യാപാരം നിയന്ത്രിക്കുകയും ചെയ്തിരുന്നു.
1025 ൽ തെക്കേ ഇന്ത്യയിലെ ചോള സാമ്രാജ്യം ( രാജേന്ദ്രചോളൻ ഒന്നാമന്റെ കാലത്ത്) ഈ രാജ്യത്തെ കീഴടക്കി.
ശ്രീവിജയയുടെ തലസ്ഥാനം അന്തിമമായി വടക്ക് ജാംബിയിലേയ്ക്കു മാറ്റി സ്ഥാപിക്കപ്പെട്ടു.
ആദ്യന്തികമായി പതിനാലാം നൂറ്റാണ്ടിൽ ഇതിന്റെ പതനത്തിനുശേഷം ദക്ഷിണ സുമാത്രയിൽ ചില ചെറിയ രാജ്യങ്ങൾ സ്ഥാപിക്കപ്പെട്ടു.
ജാവ ദ്വീപ് കേന്ദ്രീകരിച്ചുള്ള ക്ഷയിച്ചുകൊണ്ടിരുന്ന മജാപാഹിത് സാമ്രാജ്യമൊഴികെ ഈ മേഖലയിലെകൈപ്പിടിയിലൊതുക്കാൻ തക്ക പ്രാമുഖ്യമുള്ള മറ്റൊരു ശക്തിയുടെ അഭാവം ഇവിടെയുണ്ടായിരുന്നു.
ഈ അഭാവം പ്രദേശത്ത് കടൽക്കൊള്ളക്കാർ പെരുകുന്നതിനു കാരണമായി.
പാലെമ്പാങ് സുൽത്താനേറ്റ്, ഡച്ച്, രണ്ടാം ലോകയുദ്ധം എന്നിവ
പതിനാറാം നൂറ്റാണ്ടിൽ ഡെമാക് സുൽത്താനേറ്റിൽ നിന്നും പാലായനം ചെയ്ത കി ഗെഡ് ഇങ് സുരോ എന്നയാളാണ് പാലെമ്പാങ് സുൽത്താനേറ്റ് സ്ഥാപിച്ചത്.
17 ആം നൂറ്റാണ്ടു മുതൽ ഡച്ചുകാരുമായുള്ള ഏറ്റുമുട്ടലുകൾ ആരംഭിക്കുകയും 1825 ൽ പാലെമ്പാങിലെ അവസാനത്തെ സുൽത്താനായിരുന്ന സുൽത്താൻ അഹ്മദ് നജാമുദ്ദീനുനേരേ അന്തിമ പ്രഹരമേൽപ്പിച്ച് സുൽത്താനേറ്റ് നാമാവശേഷമാകുന്നതുവരെ ഇതു തുടർന്നു.
രണ്ടാം ലോകമഹായുദ്ധത്തിൽ പലാമ്പാങ്ങ് യുദ്ധം നടന്നതിനു ശേഷം 1942 ജനവരി 15 ന് തെക്കൻ സുമാത്ര ജപ്പാൻ കീഴടക്കി.
ഇന്തോനേഷ്യൻ സ്വാതന്ത്ര്യപ്രഖ്യാപനത്തിനു ശേഷം, തെക്കൻ സുമാത്ര, സുമാത്രാ പ്രവിശ്യയുടെ ഭാഗമായ ഒരു ഔദ്യോഗിക താമസകേന്ദ്രമാകുകയും അദ്നാൻ കപൗ ഗാനി അവിടെ താമസക്കാരനാകുകയും ചെയ്തു.
1947 ജനുവരി 1-ന് ഡച്ചുകാർ പാലെമ്പാങ് ആക്രമിച്ചുകൊണ്ട് ദക്ഷിണ സുമാത്രയുടെ മേൽ തങ്ങളുടം പരമാധികാരം നേടാൻ ശ്രമിച്ചു.
അതുമുതൽ, 1949 ഡിസംബർ 27 ന് ഡച്ചുകാർ ഇന്തോനേഷ്യയുടെ സ്വാതന്ത്ര്യം അംഗീകരിക്കുന്നതുവരെ ദക്ഷിണ സുമാത്രയിലുടനീളം യുദ്ധം തുടർന്നിരുന്നു.
ദക്ഷിണ സുമാത്രയിലെ നെതർലാന്റ്സ് കൈവശപ്പെടുത്തിയ പ്രദേശം, യുണൈറ്റഡ് സ്റ്റേറ്റ്സ് ഓഫ് ഇന്തോനേഷ്യയുടെ കീഴിൽ, തെക്കൻ സുമാത്രാ സംസ്ഥാനത്തോടു കൂട്ടിച്ചേർത്തിരുന്നു.
യൂണിയൻ പിരിച്ചുവിട്ട് റിപ്പബ്ലിക്ക് രൂപീകരിക്കുന്നതുവരെ മാത്രമേ ഈ സ്ഥിതി തുടർന്നുള്ളൂ.
1950 സെപ്റ്റംബർ 12 ന്, ദക്ഷിണ സുമാത്ര പ്രോവിൻസ് ഇന്നു നിലവിലുള്ളതിനേക്കാൾ വളരെ വലിയൊരു പ്രദേശത്തോടെ സ്ഥാപിക്കപ്പെട്ടു.
അക്കാലത്ത് ഇതിൽ പിന്നീടു സ്വയം ഭരണം നൽകപ്പെട്ട നിരവധി പ്രവിശ്യകൾ ഉൾപ്പെട്ടിരുന്നു.
1964 ൽ പ്രവിശ്യയുടെ തെക്കൻ ഭാഗം അടർത്തിയെടുത്ത് ലാമ്പെങ്ങും 1967 ൽ പ്രവിശ്യയുടെ പടിഞ്ഞാറൻ തീരപ്രദേശത്തുനിന്ന് ബെങ്കുളുവും, 2000 ഡിസംബർ നാലിന് പ്രവിശ്യയുടെ നാമമാത്ര അധികാരമുള്ള ദ്വീപുകളിൽനിന്ന് ബങ്കാ ബെലിറ്റുങും രൂപീകരിക്കപ്പെട്ടു.
തെക്കൻകാറ്റ്
ശ്രീരാജേഷ് ഫിലിംസിന്റെ ബാനറിൽ നിർമിച്ച മലയാളചലച്ചിത്രമാണ് തെക്കൻ കാറ്റ് .
ജെ ശശികുമാർ സംവിധാനം ചെയ്ത ഈചിത്രം1973 നവംബർ 30-ന് കേരളത്തിൽ പ്രദർശനം തുടങ്ങി .
അഭിനേതാക്കൾ മധു കൊട്ടാരക്കര ശ്രീധരൻ നായർ സുകുമാരി കെപിഎസി ലളിത എസ്‌.
പി. പിള്ള പട്ടം സദൻ രാജകോകില അടൂർ ഭവാനി മീന ശാരദ കവിയൂർ പൊന്നമ്മ അടൂർ ഭാസി ജോസ് പ്രകാശ് ശങ്കരാടി ബഹദൂർ സുജാത വിജയശ്രീ പിന്നണിഗായകർ കെ.ജെ. യേശുദാസ് എസ്. ജാനകി പി. സുശീല പി. ജയചന്ദ്രൻ പി. മാധുരി ഗാനങ്ങൾ ഗാനരചന - പി. ഭാസ്കരൻ , ഭരണിക്കാവ് ശിവകുമാർ സംഗീതം - എ.ടി. ഉമ്മർ ക്ര.
ഗാനം രാഗം ആലാപനം 1 എൻ നോട്ടം കാണാൻ എൽ.ആർ. ഈശ്വരി 2 നീല മേഘങ്ങൾ പി. ജയചന്ദ്രൻ , 3 നീയെ ശരണം അടൂർ ഭാസി 4 ഓർക്കുമ്പോൾ പി. സുശീല 5 പ്രിയമുള്ളവളെ പി.ബ്രഹ്മാനന്ദൻ 6 വരില്ലെന്നു ചൊല്ലുന്നു എസ്. ജാനകി 7 യെരുശലെമിന്റെ കെ.ജെ. യേശുദാസ്]
തെക്കൻമല ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേന്ദ്രസർക്കാരിന്റെ പശ്ചിമഘട്ട സംരക്ഷണ മേഖലയിൽ ഉൾപ്പെട്ട കേരളത്തിലെ ഒരു പർവ്വതമാണ് തെക്കൻമല .
മലപ്പുറം ജില്ലയിലെ പെരിന്തൽമണ്ണ താലൂക്കിൽ വെട്ടത്തൂർ പഞ്ചായത്തിൽ കാര്യാവട്ടം ഗ്രാമത്തിലാണ് ഈ പർവ്വതം സ്ഥിതി ചെയ്യുന്നു.
നിലമ്പൂർ-പെരുമ്പിലാവ് പാതയിൽ കരുവമ്പാറ, പള്ളിക്കുത്ത്, മണ്ണാർമല പ്രദേശങ്ങളെ ബന്ധിപ്പിച്ചാണ് ഈ പർവ്വതം നിലകൊള്ളുന്നത്.
ഇതിന്റെ താഴ്വരയിൽ പട്ടികവിഭാഗ കോളനികൾ ഉൾപ്പെടെ നിരവധി കുടുംബങ്ങൾ താമസിക്കുന്നു.
സാമ്പത്തിക സ്വാധീനം കൊണ്ട് സർക്കാർ അനുമതി നേടിയെടുത്ത്ജനങ്ങളുടെ സ്വൈരജീവിതം കെടുത്തിക്കൊണ്ട് നിലവിലെ ഉടമ ഇവിടെ കരിങ്കൽ ക്വാറിയും സംസ്കരണ കേന്ദ്രവും ആരംഭിച്ചിരിക്കുന്നു.
ഇതിനെതിരെയുള്ള ശക്തമായ സമരങ്ങൾ നടന്നുകൊണ്ടിരിക്കുന്നു.
ദൃശ്യ, പത്ര മാധ്യമങ്ങളുടെ കാര്യമായ ഒരു പ്രോൽസാഹനമോ പിന്തുണയോ ഇല്ലാഞ്ഞിട്ടും "ലക്ഷ്യം നേടാതെ ഞങ്ങൽ പിന്തിരിയില്ല" എന്ന ഉറച്ച മനസ്സോടെ മുന്നോട്ടു നീങ്ങുന്നു എന്നതാണ് മറ്റ് സമരങ്ങളിൽ നിന്നും തെക്കൻമല സമരത്തെ വ്യത്യസ്തമാക്കുന്നത്.
വിവരാവകാശ നിയമം 2005 എങ്ങനെ ജനോപകാരത്തിന് ഉപയോഗിക്കാമെന്നതിന് കേരളത്തിലെ ഉത്തമോദാഹരണമായി ഈ സമരം ചൂണ്ടിക്കാണിക്കപ്പെടുന്നുണ്ട്.
ചാരണഗീതം
ഒരു മലയാള ഭാഷ വൃത്തമാണ് ചാരണഗീതം.
ലക്ഷണം “ ഭം ഭഭഗം ഗുരു ചാരണഗീതം ”
ചാരത്തലയൻ ബുൾബുൾ ഇംഗ്ലീഷ് വിലാസം https://ml.wikipedia.org/wiki/Grey-headed_Bulbul
ചാരത്തലയൻ ബുൾബുളിന് ഇംഗ്ലിഷിൽ Grey-headed Bulbul എന്നാണ് പേര്.
ശാസ്ത്രീയ നാമം Pycnonotus priocephalus എന്നുമാണ്.
1200 മീറ്ററിൽ കൂടുതൽ ഉയരമുള്ള പശ്ചിമഘട്ടത്തിലെ തദ്ദേശവാസിയാണ്.
ഇവയെ  പുഴകൾക്കരികിലെ തിങ്ങിനിറഞ്ഞ മുളംകാടുകളിലൊ കുറ്റിക്കാടുകളിലൊ കാണുന്നു.
പ്രത്യേക തരത്തിലുള്ള കൂജനം കൊണ്ട് ഇവയെ പെട്ടെന്ന് തിരിച്ചറിയാം.
വിവരണം ജെർഡണിന്റെ Illustrations of Indian Ornithology (1847)യിൽ നിന്ന്
കഴുത്ത്, കഴുത്തിന്റെ പുറകുവശം, ഉച്ചി എന്നിവ ചാരനിറം.
നെറ്റി പച്ച കലർന്ന മഞ്ഞ.
പുറകും ചിറകുകളും ഒലീവ് നിറം.
അരപ്പട്ടയ്ക്ക് അറ്റം കറുപ്പായി മഞ്ഞ കലർന്ന പച്ച നിറം.
കാൽ പിങ്കു കലർന്ന മഞ്ഞ നിറം.
വാൽ ചാരനിറം.
ഒറ്റയ്ക്കും ചെറിയ കൂട്ടങ്ങളായും കാണുന്നു.
ജനുവരി മുതൽ ഏപ്രിൽ വരെയാണ് കാലം.
ഒരാഴ്ചകൊണ്ട് കൂട് ഉണ്ടാക്കും.
വള്ളികളും പുല്ലും ഇലകളും ഉപയോഗിച്ചാണ് കൂട് വെയ്ക്കുന്നത്.
ഉയരം കുറഞ്ഞ കുറ്റിച്ചെടികളിൽ പരന്ന കൂട് ഉണ്ടാക്കുന്നു.
ഒന്നോ രണ്ടോ മുട്ടകളിടും.
11-13 ദിവസം കൊണ്ട് മുട്ട വിരിയും.
11-13 ദിവസംകൊണ്ട് കുഞ്ഞുങ്ങൾ പറക്കാറാകും.
പൂവനും പിടയും കൂടിയാണ് അടയിരിക്കുന്നതും കുട്ടികളെ തീറ്റുന്നതും.
പഴങ്ങളാണ് പ്രധാന ഭക്ഷണം അവലംബം ചാരത്തലയൻ ബുൾബുൾ- പ്രവീൺ.
ജെ, പേജ് 36, കൂട് മാസിക, ജൂൺ2014 Pycnonotus priocephalus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേക്കുള്ള കണ്ണികൾ Photographs and media
ചാരത്തിമിംഗിലം ഇംഗ്ലീഷ് വിലാസം https://ml.wikipedia.org/wiki/Sei_whale
വലിപ്പത്തിൽ മൂന്നാംസ്ഥാനത്തുള്ള തിമിംഗിലയിനമാണ് ചാരത്തിമിംഗിലം ( ശാസ്ത്രീയനാമം : Balaenoptera borealis ) .
നീലത്തിമിംഗിലവും ചിറകൻ തിമിംഗിലവുമാണ് ആദ്യ രണ്ട് സ്ഥാനക്കാർ.
ത്രികോണാകൃതിയിലുള്ള തലയും നീല കലർന്ന കറുത്ത ശരീരവുമാണ് ഇവയുടെ പ്രത്യേകത.
20 മീറ്റർ നീളത്തിൽ വളരുന്നു.
ഇവയുടെ കുഞ്ഞുങ്ങൾ പ്രസവിച്ചാലുടൻ അഞ്ചു മീറ്റർ വരെ നീളമുണ്ടാകും.
അഞ്ചോളം എണ്ണമുള്ള ചെറു കൂട്ടങ്ങളായാണ് സഞ്ചരിക്കുക.
ചെമ്മീനും ചെറു മത്സ്യങ്ങളുമാണ് ഇവയുടെ പ്രധാന ആഹാരം.
ജലോപരിതലത്തിലാണ് ഇവ തീറ്റ തേടാനിറങ്ങുക.
കപ്പൽ യാത്രയ്ക്കിടയിൽ ഇവയെ കാണാനുള്ള സാധ്യതയുണ്ട്.
ചിലപ്പോഴൊക്കെയും ഉപരിതലത്തോട് ചേർന്ന് നീന്തുന്ന ഇവ മുങ്ങുന്ന സമയത്തു അവയുടെ വെള്ളം ചീറ്റുന്ന ദ്വാരവും മുതുകിലെ ചിറകും കാഴ്ച്ചയിൽപ്പെടും.
മുങ്ങുമ്പോഴും പൊന്തിവരുമ്പോഴും മറ്റു റോർക്കാർ തിമിംഗിലങ്ങളെക്കാൾ കുറഞ്ഞ കോണിലാണ് തല പുറത്തുവരുന്നത്.
ജലോപരിതലത്തെ ചുംബിക്കുന്നതുപ്പോലെ തോന്നും  കണ്ടാൽ.
വയർ വെള്ളത്തിലടിച്ചുകൊണ്ടാണ് തിരിച്ചു വെള്ളത്തിലേക്ക് വരുന്നത്.
തിരിച്ചു മുങ്ങുന്ന സമയത്തു മുതുകിലെ ചിറകും പുറവും ഏറെനേരത്തേക്കു കാഴ്ച്ചയിൽ തങ്ങാറുണ്ട്.
ഏറ്റവും അവസാനം അപ്രത്യക്ഷമാകുന്നത് ചിറകാണ്.
ലഘുവായതും വീതികുറഞ്ഞതുമായ ഇതിന്റെ ചീറ്റൽ മൂന്ന് മീറ്റർ വരെ ഉയരത്തിലെത്താറുണ്ട്.
ശരീരത്തിന്റെ മൊത്തം നീളം : 13.5 - 14.5 മീറ്റർ.
തൂക്കം : 2000 - 3000 കിലോഗ്രാം.
മിതശീതോഷ്ണ സമുദ്രങ്ങൾ, ശൈത്യകാലത്ത് കുറേകൂടി ചൂടുള്ള  സമുദ്രജലത്തിലും കാണപ്പെടുന്നു.
മത്സ്യബന്ധനം, കപ്പലുകളുമായുള്ള കൂട്ടിയിടി, ശബ്ദമലിനീകരണം, വൃവസായികാടിസ്ഥാനത്തിലുള്ള തിമിംഗിലവേട്ട.
എണ്ണയ്ക്കും മാംസത്തിനും വേണ്ടി ഇവയെ ധാരാളം വേട്ടയാടാറുണ്ട്.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Balaenoptera_borealis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Balaenoptera_borealis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചാരനിറം ഇംഗ്ലീഷ് വിലാസം https://ml.wikipedia.org/wiki/Grey
ഒരു വർണ്ണഭേദമില്ലാത്ത നിഷ്പക്ഷ നിറമാണ് ഗ്രേ അഥവ ചാര നിറം .
ചിത്രങ്ങളിൽ നിഷ്പക്ഷ നിറങ്ങൾ അടങ്ങിയതിന്റെ മോണോക്രോം , ബ്ലാക് ആൻഡ് വൈറ്റ് , ഗ്രേസ്കെയിൽ എന്നിങ്ങനെ അറിയപ്പെടുന്നു.
വെബ് കളർ
എച്.ടി.എം.എൽ ഭാഷയിൽ ചാരനിറത്തിന്റെ പല വകഭേകദങ്ങളുണ്ട്.
HTML Color Name Sample Hex triplet (rendered by name) (rendered by hex triplet) lightgray #D3D3D3 gray #808080 darkgray #A9A9A9 dimgray #696969 lightslategray #77 8899 slategray #70 8090 darkslategray #2F 4F4F
അവലംബം പുറത്തേക്കുള്ള കണ്ണികൾ Gray എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Three computational biologists’ theory to explain how humans perceive achromatic colors: Chart showing a comparison of the achromatic (greyscale) values of the colors on the RYB and RGB color wheels, respectively (the chart is halfway down the webpage):
ചാരതിരുത
~ ഇംഗ്ലീഷ് വിലാസം https://ml.wikipedia.org/wiki/Oedalechilus_labeo
തിരുത വർഗ്ഗത്തിലെ  (mullet) ഒരു മത്സ്യമാണ് ചാരത്തിരുത അഥവാ Oedalechilus labeo .
അവലംബം പുറംകണ്ണികൾ Oedalechilus labeo എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Oedalechilus labeo എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഈ Mugiliformes -related എന്ന ലേഖനം ഒരു stub ആണ്.
ചാരത്തലച്ചിക്കാളി ഇംഗ്ലീഷ് വിലാസം https://ml.wikipedia.org/wiki/Chestnut-tailed_Starling
സ്റ്റാലിങ് കുടുംബത്തിൽപ്പെട്ട ഒരു പക്ഷിയാണ് ചാരത്തലച്ചിക്കാളി - Chestnut-tailed Starling - Grey-headed Myna .
( ശാസ്ത്രീയനാമം : Sturnia malabarica ) .
ഈ പക്ഷി തദ്ദേശവാസിയോ അല്ലെങ്കിൽ ഭാഗികമായി ദേശാടനം നടത്തുന്നവയൊ ആണ്.
ഇവയ്ക്ക് രണ്ടു ഉപവിഭാഗങ്ങളുണ്ട്.
S. m. malabarica : വടക്കു കിഴക്കൻ ഇന്ത്യ , നേപ്പാൾ , ഭൂട്ടാൻ , ബംഗ്ലാദേശ് , വടക്കു കിഴക്കൻ മ്യാൻമാർ എന്നിവിടങ്ങളിൽ കാണപ്പെടുന്നു.
S. malabarica nemoricola : തെക്കൻ ചൈന , തായ്‌വാൻ , തായ്ലന്റ് , ലാവോസ് , വിയറ്റ്നാം , കമ്പോഡിയ .
ഇവയ്ക്ക് 20 സെ.
ചാരനിറത്തിലുള്ള മുകൾവശവും അടിവശം ചെമ്പിച്ചതുമാണ്.
വെള്ള വരകളുള്ള ഇളം ചാര നിറത്തിലാണ് തല.
മഞ്ഞ കൊക്കിന്റെ കടഭാഗം മങ്ങിയ നീലയാണ്.
ഇഅവ് കൂട്ടമായാണ് പറക്കുന്നത്.
പറക്കുന്നതിനിടയിൽ പെട്ടെന്ന് ദിശമാറ്റും.
ഭക്ഷണം ഗോവയിൽ
പഴങ്ങളും തേനും പ്രാണികളും ഭക്ഷണമാണ്.
തുറന്ന കൃഷിയിടങ്ങളിൽ കാണുന്നു.
പൊത്തുകളിലാണ് കൂട് ഉണ്ടാക്കുന്നത്.
കണ്ണൂരിലെ മുഴപ്പിലങ്ങാട് നിന്നും അവലംബം Grimmett, Richard; Inskipp, Carol, Inskipp, Tim Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives .
ISBN 0-691-04910-6 Rasmussen, Pamela C. Anderton John C. (2005): Birds of South Asia: The Ripley Guide .
Smithsonian Institution and Lynx Edicions.
ISBN 84-87334-67-9 Zuccon D, Cibois A, Pasquet E, Ericson PG.
(2006) Nuclear and mitochondrial sequence data reveal the major lineages of starlings, mynas and related taxa.
Mol Phylogenet Evol.
41(2):333-44.
Sturnus malabaricus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Sturnus malabaricus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചാരത്തലയൻ പാറ്റപിടിയൻ ഇംഗ്ലീഷ് വിലാസം https://ml.wikipedia.org/wiki/Grey-headed_Canary-flycatcher
മസികാപിഡേ (Musicapidae) പക്ഷി കുടുംബത്തിൽപ്പെടുന്ന പാറ്റപിടിയൻ പക്ഷിയാണ് ചാരത്തലയൻ പാറ്റപിടിയൻ .
ഇതിന്റെ ശാസ്ത്രനാമം കുലിസികാപാ സിലൊണെൻസിസ് സിലോണെൻസിസ് (Culicicapa ceylonensis ceylonensis), പ്ലാറ്റിറിങ്കസ് സിലോണെൻസിസ് (Platyrhynchus ceylonensis) എന്നാണ്.
ചൈന , ശ്രീലങ്ക , ഇന്ത്യയിലെ കർണാടക , നീലഗിരി , പഴനി എന്നിവിടങ്ങളിൽ കണ്ടുവരുന്നു.
സമുദ്രനിരപ്പിൽ നിന്ന് 450-2150 മീറ്റർ വരെ ഉയരമുള്ള ആനമുടി പോലെയുള്ള പ്രദേശങ്ങളിൽ ഇലകൊഴിയും വനങ്ങളിലും നിത്യഹരിതവനങ്ങളിലുമായാണ് ഇവയെ സാധാരണയായി കണ്ടുവരുന്നത്.
മുളങ്കൂട്ടങ്ങളാണ് ഇവയുടെ ആവാസകേന്ദ്രം.
13 സെന്റിമീറ്റർ.
മാത്രം നീളമുള്ള വലിപ്പം കുറഞ്ഞ പക്ഷിയാണ് നരയൻ പക്ഷി.
തല, കഴുത്ത്, മാറിടം എന്നീ ഭാഗങ്ങൾക്ക് ചാരമിറമാണ്.
അടിവയർ കടുംമഞ്ഞയും.
ആൺ പെൺ പക്ഷികൾ രൂപത്തിൽ സദൃശ്യരാണ്.
വളരെ ഉത്സാഹപൂർവം സദാസമയവും ചലിച്ചുകൊണ്ടിരിക്കുന്ന ചാരത്തലയൻ പാറ്റപിടിയൻ പക്ഷികൾ അടിക്കാടുകളിലെ കുറ്റിച്ചെടികൾക്കിടയിൽ ഒറ്റയ്ക്ക് കാണപ്പെടുന്നു.
മരച്ചില്ലകളിൽ ഇരുന്ന് ചിക്-വിച്ച്വി-വിച്ച്വി എന്ന ശബ്ദം പുറപ്പെടുവിച്ചുകൊണ്ടിരിക്കും.
കേരളത്തിൽ ഇവ വ്യാപകമായി കൂടുകെട്ടുന്നതായി കണ്ടെത്തിയിട്ടില്ല.
നീലഗിരിയിൽ ഏപ്രിൽ-ജൂൺ മാസക്കാലങ്ങളിൽ ഇവ കൂടുകെട്ടാറുണ്ട്.
ഒരു പ്രജനനകാലത്ത് മൂന്നോ നാലോ മുട്ടകളിടും.
മുട്ടകൾക്ക് മഞ്ഞകലർന്ന വെള്ളയോ ചാരമോ നിറമായിരിക്കും.
മുട്ടകളിൽ മങ്ങിയ മഞ്ഞകലർന്ന ചാരനിറത്തിലുള്ള അടയാളങ്ങളുണ്ട്.
മുട്ടയ്ക്ക് 15.1 x 12 മില്ലിമീറ്റർ വലിപ്പമുണ്ടായിരിക്കും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ചാരത്തലയൻ പാറ്റപിടിയൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചാരത്തലയൻ തിത്തിരി ഇംഗ്ലീഷ് വിലാസം https://ml.wikipedia.org/wiki/Grey-headed_Lapwing
ചാരത്തലയൻ തിത്തിരി ,പാലക്കാട് ജില്ലയിൽ നിന്നും പാലക്കാട് ജില്ലയിൽ കൂറ്റനാട് നിന്നും Grey-headed lapwing in flight
ചെങ്കണ്ണി തിത്തിരിയെക്കാൾ അല്പം വലിപ്പം കൂടുതലുള്ള പക്ഷിയാണ് ചാരത്തലയൻ തിത്തിരി .
കേരളത്തിൽ ഇതിനെ അപൂർവ്വമായേ കാണാറുള്ളു.
ചാരനിറം കലർന്ന തവിട്ടുനിറത്തിലുള്ള തലയും തവിട്ടുനിറത്തിലുള്ള ദേഹവും മഞ്ഞ നിറമുള്ള കൊക്കും കാലുകളും ഇവയെ തിരിച്ചറിയാൻ സഹായിക്കുന്നു.
സപ്തംബർ മുതൽ ഏപ്രിൽ വരെയുള്ള മാസങ്ങളിലാണ് ഇവ ഇന്ത്യയിൽ വിരുന്നെത്തുന്നത്.
സാധാരണ തണ്ണീർതടങ്ങളിലാണ് കണ്ട് വരുന്നത്.
ദേശാടനക്കാരായ ചാരത്തലയൻ തിത്തിരികൾ പ്രജനനം നടത്തുന്നത് ചൈന , ജപ്പാൻ , കൊറിയ തുടങ്ങിയ രാജ്യങ്ങളിലാണ്.
ആഹാര രീതികളും പൊതുസ്വഭാവങ്ങളും മറ്റു തിത്തിരിപക്ഷികളുടേതുപോലെയാണ്.
Vanellus cinereus .
Database entry includes justification for why this species is of least concern പുറത്തേക്കുള്ള കണ്ണികൾ
ജോനഥൻ സ്വിഫ്റ്റ് ഇംഗ്ലീഷ് വിലാസം https://ml.wikipedia.org/wiki/Jonathan_Swift
ആംഗല - ഐറിഷ് ആക്ഷേപഹാസ്യകാരനും, കവിയും, രാഷ്ട്രീയലഘുലേഖാകാരനും, പുരോഹിതനും ആയിരുന്നു ജോനഥൻ സ്വിഫ്റ്റ് (30 നവംബർ 1667 – 19 ഒക്ടോബർ 1745).
ആംഗലസാഹിത്യചരിത്രത്തിൽ "ഓഗസ്റ്റൻ യുഗം" എന്നറിയപ്പെടുന്ന കാലഘട്ടത്തിലെ ഏറ്റവും മികച്ച ഗദ്യകാരനായി കണക്കാക്കപ്പെടുന്ന അദ്ദേഹം മനുഷ്യസ്വഭാവത്തിന്റേയും, മനുഷ്യർക്കിടയിലെ സാമൂഹ്യബന്ധങ്ങളുടേയും, വിശ്വാസങ്ങളുടേയും, ദർശനങ്ങളുടേയും സ്വാർത്ഥതയും പൊള്ളത്തരവും   ദോഷദൃഷ്ടിയോടെ തുറന്നുകാട്ടുന്ന ഒരു പറ്റം രചനകളുടെ കർത്താവാണ്.
ഗള്ളിവറുടെ യാത്രകൾ എന്ന കൃതിയാണ് സ്വിഫ്റ്റിന്റെ ഏറ്റവും പേരുകേട്ട രചന.
"മാനവികതയുടെ ബീഭത്സമായ പരിഹാസം" (a monstrous satire on humanity) എന്നും "മനുഷ്യവർഗ്ഗത്തെ ലക്ഷ്യമാക്കുന്ന ആക്ഷേപരചനകളിൽ ഏറ്റവും പ്രസിദ്ധവും ക്രൂരവും" എന്നും അദ്ദേഹത്തിന്റെ കൃതികൾ വിശേഷിപ്പിക്കപ്പെട്ടിട്ടുണ്ട്.
ഇംഗ്ലണ്ടിൽ നിന്നെത്തി അയർലൻഡിൽ താമസമാക്കിയിരുന്ന ജോനഥൻ സ്വിഫ്റ്റ് എന്നു തന്നെ പേരുള്ള പിതാവിന്റേയും അബിഗെയിൽ എറിക്കിന്റേയും മകനായി അയർലൻഡിലെ ഡബ്ലിനിലാണ് സ്വിഫ്റ്റ് ജനിച്ചത്.
അദ്ദേഹത്തിന്റെ കുടുംബത്തിന് എഴുത്തുകാരനും സാഹസികനുമയ സർ വാൾട്ടർ റാലി, സാഹിത്യകാരന്മാരായ ജോൺ ഡ്രൈഡൺ, ഫ്രാൻസിസ് ഗോഡ്വിൻ, വില്യം ഡേവനാന്റ് എന്നിവരുമായി ബന്ധമുണ്ടായിരുന്നു.
മകന്റെ ജനനത്തിന് ഏതാനും മാസം മുൻപു സ്വിഫ്റ്റിന്റെ പിതാവു മരിച്ചു.
ബാല്യകൗമാരങ്ങളിൽ ഏറെക്കാലം അമ്മയിൽ നിന്നു വേർപെട്ടു കഴിഞ്ഞ സ്വിഫ്റ്റ് വളർന്നത് അമ്മാവൻ ഗോഡ്വിൻ സ്വിഫ്റ്റിന്റേയും മറ്റും സംരക്ഷണയിലാണ്.
തെക്കു-കിഴക്കൻ അയർലൻഡിലെ കിൽക്കന്നി സ്കൂളിലും ഡബ്ലിൻ സർവകലാശാലയിലും മറ്റും അദ്ദേഹം പഠിച്ചു.
1688-ൽ അയർലൻഡിലെ രാഷ്ട്രീയസാഹചര്യങ്ങൾ ഇംഗ്ലീഷുകാർക്ക് പ്രതികൂലമായതിനെ തുടർന്ന്, സ്വിഫ്റ്റ്, ഇംഗ്ലണ്ടിലേക്കു മടങ്ങി.
അവിടെ അമ്മ അദ്ദേഹത്തിനു നയതന്ത്രജ്ഞനായ വില്യം ടെമ്പിളിന്റെ സെക്രട്ടറിയായി ജോലി നേടിക്കൊടുത്തു.
ആ പദവിയിൽ ടെമ്പിളിന്റെ വസതിയിൽ, താമസിച്ച് ഏതാണ്ട് പത്തു വർഷത്തോളം സ്വിഫ്റ്റ് പ്രവർത്തിച്ചു.
പാതിരി, ആദ്യരചനകൾ
പ്രതിഭയിൽ തന്നേക്കാൾ വളരെ താഴെ നിന്ന ടെമ്പിളിന്റെ കീഴിൽ പരിചാരകന്റേതിൽ ഏറെ മേലല്ലാത്ത പദവിൽ തുടരുന്നത്, സ്വതേ അഭിമാനിയായിരുന്ന സ്വിഫ്റ്റിന് ബുദ്ധിമുട്ടായി.
ടെമ്പിളുമായി കലഹിച്ച അദ്ദേഹം സെക്രട്ടറിയുടെ ജോലി ഉപേക്ഷിച്ച് ആംഗ്ലിക്കൻ സഭയിൽ പൗരോഹിത്യം സ്വീകരിച്ചു.
എന്നാൽ പുരോഹിതനെന്ന നിലയിലും ഭേദപ്പെട്ട ഏതെങ്കിലും പള്ളിയിൽ നിയമനം നേടാൻ അദ്ദേഹത്തിനു കഴിഞ്ഞില്ല.
അയർലണ്ടിൽ ലരാക്കോർ എന്ന ഒറ്റപ്പെട്ട സ്ഥലത്തെ തീരെ പ്രാധാന്യം കുറഞ്ഞ പള്ളിയിലെ നിയമനമാണ് കിട്ടിയത്.
ഇക്കാലത്ത് ഏറെ വായനയിലും പഠനത്തിലും മുഴുകിയിരുന്ന സ്വിഫ്റ്റിന്റെ "ടേൽ ഓഫ് എ ടബ്ബ്", എന്ന കൃതി 1704-ൽ വെളിച്ചം കണ്ടു.
പാശ്ചാത്യക്രിസ്തീയതയിലെ പ്രമുഖവിശ്വാസധാരകളുടേ നിർദ്ദയമായ വിമർശനമാണ് ഈ രചന.
മൂന്നു വിശ്വാസധാരകളെ പ്രതിനിധാനം ചെയ്യുന്ന പീറ്റർ, ജാക്ക്, മാർട്ടിൻ എന്നീ സഹോദരന്മാരുടെ കഥയിലൂടെയാണ് സ്വിഫ്റ്റ് തന്റെ വിമർശനം സാധിക്കുന്നത്.
പീറ്റർ റോമൻ കത്തോലിക്കാ സഭയേയും, ജാക്ക് തീക്ഷ്ണപ്രൊട്ടസ്റ്റന്റ് വിശ്വാസങ്ങളേയും മാർട്ടിൻ, ലൂഥറൻ-ആംഗ്ലിക്കൻ വിശ്വാസങ്ങളേയും പ്രതിനിധീകരിക്കുന്നു.
സ്വിഫ്റ്റിന്റെ ഏറ്റവും മെച്ചപ്പെട്ട രചനയായി സാമുവൽ ജോൺസണും മറ്റും ഇതിനെ വിലയിരുത്തുന്നു.
അക്കാലത്തെ ചില സാഹിത്യസംവാദങ്ങളിൽ പങ്കുചേരുന്ന "ബാറ്റിൽ ഓഫ് ദ ബുക്സ്" എന്ന കൃതിയും സ്വിഫ്റ്റ് 1704-ൽ തന്നെ പ്രസിദ്ധീകരിച്ചു.
ഈ രചനകൾ സ്വിഫ്റ്റിനെ ഒന്നാംകിട ആക്ഷേപസാഹിത്യകാരൻ എന്ന നിലയിൽ ശ്രദ്ധേയനാക്കി.
ലഘുലേഖാകാരൻ അയർലൻഡിൽ ഡബ്ലിനിലെ വിശുദ്ധ പാട്രിക്കിന്റെ പള്ളിയിലുള്ള സ്വിഫ്റ്റിന്റെ അർദ്ധകായ പ്രതിമ
ഈ കൃതികളുടെ വിജയത്തോടെ തന്റെ തൂലികയുടെ സാദ്ധ്യതകൾ തിരിച്ചറിഞ്ഞ സ്വിഫ്റ്റ് രാഷ്ട്രീയ ലഘുലേഖകൾ എഴുതാൻ തുടങ്ങി.
ആ രംഗത്ത് അസാമാന്യമായ വിജയം കണ്ട അദ്ദേഹം പൊതുജീവിതത്തിൽ ഏറെ സ്വാധീനമുള്ളവനും അധികാരസ്ഥാനങ്ങൾക്കു ഒഴിവാക്കാനാവാത്തവനും ആയി.
ആദ്യം 'വിഗ്' (ലിബറൽ) കക്ഷിയേയും പിന്നീട് 'ടോറി' (യാഥാസ്ഥിതിക) കക്ഷിയേയും അദ്ദേഹം പിന്തുണച്ചു. 'പഞ്ചാംഗം'
ആണ്ടോടാണ്ട് 'വർഷഫലം' പറഞ്ഞു പണമുണ്ടാക്കിയിരുന്ന ലണ്ടണിലെ പാട്രിഡ്ജ് എന്ന പഞ്ചാംഗക്കാരനെ വിഷമിപ്പിച്ച "ബിക്കർസ്റ്റാഫ് പഞ്ചാംഗം" എന്ന കൃതി സ്വിഫ്റ്റ് എഴുതിയത് ഇക്കാലത്താണ്.